
HOGSKOLEN
I NARVIK




MØTEBOK 

HØGSKOLESTYRET
Møte 5/2006 – 26. oktober 2006

Til stede:

Edel Storelvmo




Ola Slagstad

Håkon With Andersen

Torunn Hamran 

Gunnhill Andreassen 
Per Åge Ljunggren

Eva Opshaug Teigen



Bjørn Steinsvik 




Jørn Bergvill 

Lene Karin Wiberg

Torkild Sivertsen

Fra administrasjonen:

Direktør Sverre Mogstad

Personal- og økonomisjef Anette Søraas

Hanne Giæver var til stede under sak 69/06

Forfall: 

Ingen
Observatører:

Eirik Sørslett

Elena Shelygina (til stede på deler av møtet)
SAKSLISTE 

SAK 64/06
GODKJENNING AV REFERAT, INNKALLING OG SAKSLISTE

SAK 65/06
RESTANSELISTE     

SAK 66/06
ØKONOMISTATUS PER 2. TERTIAL 2006

SAK 67/06
REKRUTTERING AV ANSATT REKTOR OG PROREKTOR  

SAK 68/06
OPPFØLGING AV EFFEKTIVISERINGSUTVALGETS RAPPORT

SAK 69/06
BEHOV FOR NYE STILLINGER TIL IAV FRA 2007

SAK 70/06
OPPNEVNING AV NEMND FOR VURDERING AV SKIKKETHET
                       

SAK  71/06
ORIENTERINGSSAKER

71.1 Referat fra IDF-møte med tjenestemannsorganisasjonene 11.10.06 

71.2 Statsbudsjettet for 2007 for Høgskolen i Narvik

SAK 72 /06 EVENTUELT

EVALUERING AV STYREMØTET  - runde rundt bordet

SAK 64/06
GODKJENNING AV REFERAT, INNKALLING OG SAKSLISTE

Innkalling og saksliste ble godkjent.

SAK 65/06
RESTANSELISTE  
Restansesakene ble tatt til etterretning.   

SAK 66/06
ØKONOMISTATUS PER 2. TERTIAL 2006

Enstemmig vedtak:

Regnskapsrapporteringen per 2. tertial 2006 til KD tas til etterretning.
Den interne økonomistatusen tas til etterretning. Styret understreker igjen betydningen av at effektiviseringstiltak må iverksettes og at arbeidet for å øke de eksterne inntektene prioriteres sterkere. 
SAK 67/06
REKRUTTERING AV ANSATT REKTOR OG PROREKTOR  

Enstemmig vedtak:

1. Det sittende styret gjennomfører rekrutteringsprosessen fram til innstilling. Tilsetting skjer i samråd med påtroppende styre om mulig. Hvis ikke tilsetter nytt styre rektor.

2. Det nedsettes et innstillingsutvalg. Dette består av ett eksternt styremedlem (leder), direktør, en ansatt utpekt av organisasjonene og en studentrepresentant utpekt av SPiN. Personal- og økonomisjef er sekretær for utvalget.


3. Utvalget gjennomfører en prosess og henter inn råd fra de enkelte enhetene og SPiN. Utkast til stillingsbeskrivelse og utlysningstekst legges fram for styret til neste møte.


4. Innstillingsutvalget kan engasjere profesjonell rekrutteringsbistand til stillinga som ansatt rektor.

5. Det nedsettes ei arbeidsgruppe som skal komme med forslag til navn på mulige eksterne styrerepresentantene i neste styreperiode. For første gang vil det også gjelde styrelederen. Gruppa bør bestå 1-2 fra ledergruppa, 2 fra de faglig ansatte og 1 fra de administrativt ansatte oppnevnt av organisasjonene, samt en studentrepresentant oppnevnt av SPiN.  Gruppa leverer sine forslag til ledergruppa innen 1. februar 2007. 

6. Prorektors stillingsstørrelse samt tilsettingsprosedyre avklares i samråd med ny rektor.


7. De økonomiske kostnadene knyttet til rekrutteringsprosessen, begrenses oppad til kr 100 000,- og fordeles mellom 2006 og 2007. Inndekninga tas fra ”midler som står til disposisjon for styret”. Dette må det tas hensyn til i budsjettet for 2007. 


8. De økonomiske konsekvensene av å øke prorektorstillinga til 100 %, er ca kr 300 000,- i 2007 og kr 660 000,- årlig i perioden 2008-2011. (obs bare 7 mnd av 2011 dersom ordninga forlates etter den første åremålsperioden. Denne utgiftsøkninga legges inn i budsjett 2007 og økonomiplan 2007-2010.


SAK 68/06
OPPFØLGING AV EFFEKTIVISERINGSUTVALGETS RAPPORT

Enstemmig vedtak:

1. Styret ønsker iverksetting av hovedkonklusjonene i Effektiviseringsutvalgets rapport. De gjennomføres i konkrete prosjekter med klare ansvarsforhold og frister. Innspillene fra høringsinstansene vurderes i forbindelse med de konkrete prosjektene. Styret ber administrasjonen i særlig grad prioritere prosjektet fleksibel ingeniørutdanning med mulighet for desentraliserte tilbud.


2. Positiv virkning på HiNs ressurser (reduserte utgifter, økte inntekter) er overordnet mål, sammen med god kvalitet og godt læringsutbytte.


3. Styret ønsker også iverksetting av andre forslag som er kommet fram i utvalgets

rapport og i høringsrunden. I tillegg må det settes i gang prosesser for å gjennomgå andre budsjettenheter, som administrasjonen og laboratoriene.


4. De økonomiske rammene for HiN er blitt enda trangere. Styret vil derfor på det sterkeste understreke behovet å fokusere på effektivisering. I tillegg til de større tiltakene, er løpende hverdagsrasjonalisering også helt nødvendig. Arbeidet med kontinuerlig effektivisering må derfor være høyt prioritert i alle ledd av HiNs virksomhet.


5. Styret forventer at mange av tiltakene konkretiseres i forbindelse med budsjett- og økonomiplanprosessen og derfor kommer tilbake til styret allerede i desember. 

SAK 69/06
BEHOV FOR NYE STILLINGER TIL IAV FRA 2007

Enstemmig vedtak:

1. Studietilbudet bachelor i økonomi og administrasjon gjøres permanent. Stillingene tilknyttet dette studiet lyses ut som faste stillinger.

2. Følgende stillinger kan lyses ut og besettes i 2007:

Stillinger tilknyttet bachelor i økonomi/administrasjon

· Inntil to stillinger som førsteamanuensis i logistikk.

Stillingene lyses ut som faste stillinger.

· 1-2 20 % stilling (professor) i logistikk

Stillingene lyses ut med varighet 3 år, med mulighet til forlengelse i 2 år til.

Stillinger tilknyttet lærerutdanning i realfag og teknologi

· Ei stilling i pedagogikk

· 1,2 stillinger i realfag

Stillingene lyses ut som engasjementer i ett år, med mulighet til forlengelse to år eller fast tilsetting.


3. Som for andre stillinger, skal det jobbes med mulighetene for ekstern finansiering og samarbeid med andre institusjoner og næringslivet


4. Vedlagte betenkning for professor II stillingene godkjennes, og annonsetekst basert på betenkningen, tas inn som en del av annonseteksten på øvrige stillinger på IAV.
5. Stillingene lyses ut med forbehold om styrets budsjett- og økonomiplanvedtak i desember.

SAK 70/06
OPPNEVNING AV NEMND FOR VURDERING AV SKIKKETHET
Enstemmig vedtak:

1.  ”Styret oppnevner Åse Berit Vrenne, Bjørn Christian Nilsen, Gabrielle Kitzmüller, Eivor Bjerkan, student Arild Heitman, student Anders Pettersen, Andre Rondestvedt og Inger Larsen til høgskolens skikkethetsnemnd. Åse Berit Vrenne skal lede nemnda. 

Studentmedlemmene oppnevnes for ett år og de øvrige medlemmene oppnevnes for tre år.

Til neste styremøte bes Høgskoledirektør foreslå navn på en ekstern representant med juridisk embetseksamen som er villig til å påta seg vervet. 

2. ”Høgskoledirektør oppnevner institusjonsansvarlig.

Institusjonsansvarlig skal ha ansvaret for opplæring i skikkethetsvurdering på høgskolen og informasjon om skikkethetsvurdering til studentene. Institusjonsansvarlig skal i samråd med nemndas leder utarbeide nødvendige arbeids- og saksbehandlingsrutiner, samt interne retningslinjer for informasjon om skikkethetsvurdering til studentene.” 
SAK 71/06
ORIENTERINGSSAKER 
Sakene tas til orientering.
SAK 72/06 EVENTUELT

72.1
Seniorrådgiver Olav Solengs oppgaver

Direktør redegjorde for det arbeidet som pågår i forbindelse med stillingsinnholdet til seniorrådgiver. Styret tok orienteringen til etterretning og blir holdt informert om eventuelle endringer.
72.3 SSiN inn som fullverdig medlem i LMU

Styret ber om at LMU blir utvidet med en studentrepresentant.
EVALUERING AV STYREMØTET  - runde rundt bordet

Møtets varighet: 
26. oktober 2006 kl 09.00 – kl 15.45
Neste styremøte: 
7. og 8. desember 2006, fra kl. 09.00
Narvik, 30. oktober 2006

Sverre Mogstad

direktør 

